recursal/SuperWikiNEXT-32B huggingface dataset:
**ড. সমররঞ্জন সেন** (আনু. ১৯১৫  –  ২৮ জুলাই ২০০৪) ছিলেন বিশিষ্ট ভারতীয় কৃষি-অর্থনীতিবিদ যিনি আন্তর্জাতিক পুনর্নিমাণ ও বিকাশ ব্যাঙ্কের নির্বাহী পরিচালক ছিলেন। তিনি ১৯৩৮ খ্রিস্টাব্দে ভারতীয় আর্থিক সেবা তথা ইন্ডিয়ান ইকনমিক সার্ভিসের প্রথম ব্যাচের সদস্য ছিলেন। ভারতে কৃষি ও গ্রামীণ উন্নয়ন প্রক্রিয়া পরিচালনায় তিনি বিশেষ অবদান রেখেছেন।

সংক্ষিপ্ত জীবনী
---------------

সমর সেনের পড়াশোনা ঢাকা ও কলকাতা শহরে। ঢাকা বিশ্ববিদ্যালয়ে  তার শিক্ষক ছিলেন অর্থনীতির বিখ্যাত অধ্যাপক অমিয়কুমার দাশগুপ্ত। কলকাতা বিশ্ববিদ্যালয় থেকে পিএইচডি ডিগ্রি লাভের পর তিনি ১৯৪৬ খ্রিস্টাব্দে লন্ডন স্কুল অফ ইকনমিক্স থেকে দ্বিতীয়বার পিএইচডি করেন। দেশভাগের আগে কিছুদিন  ঢাকা বিশ্ববিদ্যালয়ে অধ্যাপনা করেন।

তবে ব্রিটিশ শাসনামলে ১৯৩৮ খ্রিস্টাব্দে তিনি  ইন্ডিয়ান ইকনমিক সার্ভিস তথা ভারতীয় আর্থিক সেবায় প্রথম ব্যাচের সদস্য হিসাবে কৃষি মন্ত্রকে যোগ দেন। স্বাধীনতার পর পাকাপাকিভাবে ভারতে চলে আসেন এবং ১৯৪৮ খ্রিস্টাব্দে  ভারতের  পরিকল্পনা কমিশনের উপদেষ্টা হন। তিনি দেশের বিভিন্ন বিশ্ববিদ্যালয়ে কৃষি-অর্থনীতি সংক্রান্তে গবেষণা কেন্দ্র চালু করতে অগ্রণী ভূমিকা নেন। ১৯৭০ খ্রিস্টাব্দ থেকে ১৯৭৭ খ্রিস্টাব্দ পর্যন্ত তিনি বিশ্ব ব্যাঙ্কের ঋণ প্রদানকারী সংস্থা ইন্টারন্যাশনাল ব্যাঙ্ক ফর রিকনস্ট্রাকশন অ্যান্ড ডেভেলপমেন্টে ভারতের এক্সিকিউটিভ ডিরেক্টর বা নির্বাহী পরিচালক ছিলেন। তিনি উন্নয়নশীল দেশগুলির জন্য বিশেষ গুরুত্ব প্রদানে বিশ্ব ব্যাঙ্কের ভূমিকার উপর জোর দেন।

ভারতে ফেরার পর ১৯৮৫ খ্রিস্টাব্দে   ভারতীয় রিজার্ভ ব্যাংকের পূর্বাঞ্চলীয়  সবুজ বিপ্লবে অংশ গ্রহণ এবং পরে সারকারিয়া কমিশনের সদস্য হন।  তিনি দেশে কৃষি গবেষণা কেন্দ্রও প্রতিষ্ঠা করেন। 

ড.সেন ১৯৪৯ খ্রিস্টাব্দ হতে প্রকাশিত অর্থনীতি বিষয়ক আন্তর্জাতিক পত্রিকা *দ্য ইকোনমিক উইকলি* -র (পরবর্তীতে  *ইকোনমিক অ্যান্ড পলিটিক্যাল উইকলি* নামে পরিচিত)  অন্যতম প্রতিষ্ঠাতা ছিলেন।  ড.সেন ও অনিতা সেনের দুই পুত্র অভিজিৎ সেন ও প্রণব সেন। দুজনেই অর্থনীতিবিদ এবং ভারতের পরিকল্পনা কমিশনে নিযুক্ত।

তথ্যসূত্র
---------

1. 1 2    অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪১৭,৪১৮, আইএসবিএন ৯৭৮-৮১-৭৯৫৫-২৯২-৬
2. ↑  "PM condoles death of renowned economist Samar Sen"। *Zee News*। ২০০৪-০৭-২৯। সংগ্রহের তারিখ ২০২১-১২-০৩।
3. 1 2  Bureau, Our Economy (২০০৪-০৭-২৯)। "Samar Sen dies"। *Business Standard News*। সংগ্রহের তারিখ ২০২১-১২-০৩।
4. ↑  "Samar Ranjan Sen"। ২০০৪-০৯-১৮: 7–8। ২০১৮-০৩-২৩ তারিখে মূল থেকে আর্কাইভ করা। সংগ্রহের তারিখ ২০২১-১২-০৩।

আরও পড়ুন
---------

* Patnaik, Prabhat (২০০৪)। "Dr. Samar Ranjan Sen"। Social Scientist: 79–81। আইএসএসএন 0970-0293। জেস্টোর 3518210। সংগ্রহের তারিখ ২০২১-১২-০৩।
**মনোজ গগৈ** হলেন আসামের একজন ভারতীয় বন্যপ্রণী সংরক্ষণবিদ এবং বন্যপ্রাণী পুনর্বাসনবিদ। তিনি বর্তমানে ভারতের আসাম রাজ্যে নগাঁও ও গোলাঘাট জেলায় অবস্থিত কাজিরাঙা জাতীয় উদ্যানের প্রায় ৫০০০টিরও বেশি প্রাণী উদ্ধার এবং পুনর্বাসন করেছেন। আসামের বার্ষিক বন্যার হাত থেকে অসহায় নিরীহ প্রাণীদের বাঁচানোর জন্য তিনি বিশেষভাবে পরিচিত।

মনোজ গগৈ-এর সঙ্গে দেশি কানিবক
মনোজ গগৈ-এর সঙ্গে শঙ্খচূড়

প্রাথমিক জীবন এবং শিক্ষা
------------------------

১৯৭৫ সালের ৪ জানুয়ারি গোলাঘাট জেলার কাজিরাঙার বচাগাঁও গ্রামে মনোজ গগৈ জন্মগ্রহণ করেন। তার বাবার নাম জুনারাম গগৈ এবং মায়ের নাম রূপা গগৈ। ১৯৯২ সালে তিনি কাজিরাঙা রাষ্ট্রীয় উদ্যান উচ্চ বিদ্যালয় থেকে হাইস্কুল শিক্ষান্ত পরীক্ষায় উত্তীৰ্ণ হন। নিজের কাজের প্রতি অনুরক্ত হয়ে তিনি উচ্চ মাধ্যমিক বিদ্যালয়ের পড়া শেষ করতে পারেননি। কর্মজীবনের একেবারে শুরুতে তিনি কাজিরাঙ্গা জাতীয় উদ্যানের ভিতরে পর্যটকদের ঘোরানোর জন্য জিপসি চালাতেন এবং একই সঙ্গে পৰ্যটকদের গাইড হিসাবেও কাজ করেছিলেন।

বন্যপ্ৰাণী সংরক্ষণের কাজ
------------------------

মনোজ গগৈ একজন পক্ষী নিরীক্ষক এবং একজন প্রকৃতিবিদ। তিনি বিভিন্ন পাখি, গণ্ডার, চিতাবাঘ, সাপ এমনকি অনেক বিষাক্ত কীট পতঙ্গে ভরা প্রকৃতির কোলে বড় হয়েছেন। ২০১৩ সাল পর্যন্ত তিনি কাজিরাঙ্গা জাতীয় উদ্যানের ভিতরে জিপসি চালক ও পর্যটকদের গাইড হিসাবে কাজ করেছেন। এইসময় করবেট ফাউন্ডেশনের ডিরেক্টর কেদার গোরের সাথে তার সাক্ষাৎ হয়। এই সাক্ষাতের পর তিনি একজন পূর্ণাঙ্গ পরিবেশবিদ হওয়ার সিদ্ধান্ত নেন।

চলচ্চিত্র নির্মাতা বিজয় বেদীর নির্মিত বন্যজীবন নিয়ে একটি টেলিভিশন ডকুমেন্টারিতে গগৈ অংশ নিয়েছিলেন। ঐ ডকুমেন্টারি ছবিটি অ্যানিম্যাল প্ল্যানেট এবং ডিসকভারি চ্যানেলে সম্প্রচারিত হয়েছিল। ২০১৪ সালে করবেট ফাউন্ডেশন তাকে ‘বন্যপ্রাণী যোদ্ধা‘ খেতাবে ভূষিত করে।

পুরস্কার
--------

গগৈ তার সামাজিক পরিষেবা (পরিবেশ)-এর জন্য ইন্ডিয়া স্টার প্যাশন পুরস্কার-২০১৯ পেয়েছেন।

ব্যক্তিগত জীবন
--------------

২০০৫ সালে কাশ্মীরি সাইকিয়া গগৈ-এর সাথে তার বিবাহ বন্ধন হয়।

তথ্যসূত্র
---------

1. ↑  "Meet Manoj Gogoi, the Man who has Rescued over 5,000 Animals in Kaziranga"। *Inside NE* (ইংরেজি ভাষায়)। সংগ্রহের তারিখ ১৯ জুলাই ২০১৯।
2. ↑  "Watch: This wildlife conservationist is saving desperate animals from the Assam floods"। *scroll.in* (ইংরেজি ভাষায়)। সংগ্রহের তারিখ ৭ আগস্ট ২০২০।
3. ↑  "The Wildlife Warrior of Kaziranga"। *The Sentinel*। সংগ্রহের তারিখ ২১ ডিসেম্বর ২০১৫।
4. ↑  "Meet Assam's Manoj Gogoi, warden of stranded animals in Kaziranga"। *Eastmojo* (ইংরেজি ভাষায়)। সংগ্রহের তারিখ ২০ মার্চ ২০১৯।
5. 1 2  "The Wildlife Warrior of Kaziranga". The Sentinel. Retrieved 21 December 2015.
6. ↑  "Assam's Wildlife Rescuer Manoj Gogoi Receives 'India Star Passion Award 2019'"। *Guwahati Plus* (ইংরেজি ভাষায়)। ২৫ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৯।
এই নিবন্ধটি ২০১৭-এর চলচ্চিত্র সম্পর্কে। একই নামে আরো চলচ্চিত্রের জন্য বিক্রম বেদ দেখুন।

**বিক্রম বেদ** (তামিল: விக்ரம் வேதா) ২০১৭ সালে মুক্তিপ্রাপ্ত একটি ভারতীয় তামিল ভাষার চলচ্চিত্র, যেটি রচনা ও পরিচালনা করেছেন পুষ্কর-গায়েত্রী দম্পতি এবং এটি প্রযোজিত হয় শশীকান্তর ওয়াই নট স্টুডিওস দ্বারা। চলচ্চিত্রটিতে মাধবন একজন পুলিশ সদস্য এবং বিজয় সেতুপতি হিংস্র সন্ত্রাসী নেতার চরিত্রে অভিনয় করেন। এছাড়াও চলচ্চিত্রটিতে বড়লক্ষ্মী শরৎকুমার, শ্রদ্ধা শ্রীনাথ এবং কাদির অভিনয় করেন। চলচ্চিত্রটির কাহিনী প্রাচীন ভারতের বিক্রম-বেতালের একটি গল্প দ্বারা অনুপ্রাণিত।

২০১৫ সালের জানুয়ারী মাসে ওয়াই নট স্টুডিওসের কর্ণধার এস শশীকান্ত বলেন পুষ্কর এবং তার পত্নী গায়েত্রী আবার সিনেমা পরিচালনায় আসছেন যারা ২০১০ সালে তাদের সর্বশেষ চলচ্চিত্র পরিচালনা করেছিলেন। ২০১৫ সাল জুড়ে চলচ্চিত্রটির গল্প লেখা শুরু হয় এবং মাধবনকে কেন্দ্রীয় চরিত্রে নেওয়া হবে এ কথা ভাবা হয় ২০১৬ এর ফেব্রুয়ারি মাসে। চলচ্চিত্রটি নির্মাণ সংক্রান্ত সব কাজ ২০১৭ সালের ফেব্রুয়ারিতে শেষ হয়, এবং মুক্তি দেওয়া হয় ২১ জুলাইয়ে।

অভিনেতা বিজয় সেতুপতি চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল পেয়েছিলেন।

অভিনয়ে
-------

* মাধবন - বিক্রম
* বিজয় সেতুপতি - বেদ
* বড়লক্ষ্মী শরৎকুমার - চন্দ্রা
* শ্রদ্ধা শ্রীনাথ - প্রিয়া
* কাদির - বিগ্নেশ (পুলি)
* প্রেম - সিমন
* অচ্ছুৎ কুমার - সুরেন্দর
* হরীশ পেরাদি - চেত্তা

তথ্যসূত্র
---------

1. ↑  "Vikram Vedha (Vikram Veda) Tamil Movie, Wiki, Story, Review, Release Date, Trailers"। *Filmibeat.com*। সংগ্রহের তারিখ ২০১৭-০৭-১৪।
2. ↑
3. ↑
4. ↑  "Vikram Vedha: Why Kollywood should be grateful to Madhavan and Vijay Sethupathi : Regional cinema, News - India Today"। Indiatoday.intoday.in। ২০১৭-০৭-২৫। সংগ্রহের তারিখ ২০১৭-০৯-১১।

বহিঃসংযোগ
---------

* ইন্টারনেট মুভি ডেটাবেজে *বিক্রম বেদ*  (ইংরেজি)
**সময়ের কথা** বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আব্দুন নূর তুষার।

বিবরণ
-----

২০০৭ এর ২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লেখযোগ্যভাবে গণমাধ্যমের দৃষ্টি আকর্ষণ করতে সক্ষম হয়।  অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লেখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধ্বগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।

পটভূমি
------

"সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।

তথ্যসূত্র
---------

1. ↑  "বাংলাদেশীরা ষড়যন্ত্র প্রবণ,কখনো কখনো: বিউটিনিস"। *প্রথম পৃষ্ঠা* (ইংরেজি ভাষায়)। New Age। ২০০৭-০৬-২৩। ২০০৭-১২-১০ তারিখে মূল থেকে আর্কাইভ করা। সংগ্রহের তারিখ ২০০৭-১২-২৮।
2. ↑  সংস্কৃতি প্রতিবেদক (২০০৭-১২-২৮)। ""সময়ের কথা" তে শিক্ষামূলক বিনোদন : বিটিভি তে একটি কাঙ্ক্ষিত পরিবর্তন" (ইংরেজি ভাষায়)। The Daily Star। সংগ্রহের তারিখ ২০০৭-১২-২৮।
3. ↑  সংস্কৃতি প্রতিবেদক (২০০৭-০৯-২১)। "আজ রাতে বিটিভিতে "সময়ের কথা""। *TV Watch* (ইংরেজি ভাষায়)। The Daily Star। সংগ্রহের তারিখ ২০০৭-১২-২৮।

বহিঃসংযোগ
---------

* ইন্টারনেট মুভি ডেটাবেজে *সময়ের কথা*  (ইংরেজি)
ভাইসভুর্স্ট্যাকাটর বিভিন্ন সংজ্ঞা: ১) স্পাইর লাইন (সবুজ), ২) নদীর মূল লাইনটি ১৮৭১ এর আগে প্রুশিয়ান আধিপত্যের সীমানা হিসাবে (লাল), ৩) ৪৯° অক্ষাংশ (কালো)।
 *Weißwürste* mit *Brezn* und süßem Senf (প্রিটজেলস এবং মিষ্টি সরিষা সহ সাদা সসেজ)
**ভাইসভুর্স্ট্যাকাটর** (জার্মান: *Weißwurstäquator*; জার্মান উচ্চারণ: [ˌvaɪsvʊɐ̯stɛˈkvaːtoːɐ̯] (এই শব্দ সম্পর্কেশুনুন), *সাদা সসেজ নিরক্ষীয় অঞ্চল*) একটি মজাদার শব্দ যা দক্ষিণ জার্মানিকে উত্তর জার্মানি থেকে, বিশেষত বাভারিয়াকে মধ্য জার্মানি থেকে আলাদা করে বলে মনে করা হয়।

বাভারিয়ার *ভাইসভুর্স্ট* সসেজ থেকে এর নামকরণ করা হয়েছে এবং এর কোনও সুনির্দিষ্ট সংজ্ঞা নেই। এর মধ্যে জনপ্রিয় একটি সংজ্ঞা হলো: এটি স্পাইর লাইন হিসাবে পরিচিত মাইন নদী ভিত্তিক একচি ভাষাগত সীমানা, যা উচ্চ জার্মান উপভাষার অঞ্চলগুলোকে মধ্য জার্মান উপভাষার অঞ্চলগুলো থেকে আলাদা করে। আরেকটি সংজ্ঞা মতে, এটি আরেকটু 
দক্ষিণে দানিউব নদীভিত্তিক অথবা মাইন ও দানিউবের মাঝে অবস্থিত একটি রেখা, যা প্রায় ৪৯তম উত্তর অক্ষরেখা দিয়ে গিয়েছে।

আরো দেখুন
---------

* বাভারিয়ান
* রিস্টিগ্রাবেন
* ষ্টলেন

তথ্যসূত্র
---------

1. ↑  "Der Weißwurstäquator"। *ইএসএল স্টোরিস* (ইংরেজি ভাষায়)। সংগ্রহের তারিখ ৭ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Wo die Wurst zuhause ist"। *Die Münchner Wochenanzeiger* (জার্মান ভাষায়)। সংগ্রহের তারিখ ৩১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* ডুডেন *ডয়চেস ইউনিভার্সালওয়ার্টারবুচ*, ৬ষ্ঠ সংস্করণ, আইএসবিএন ৩-৪১১-০৫৫০৬-৫ (জার্মান ভাষায়)

বহিঃসংযোগ
---------

* ইন্ডিগো ম্যাগাজিনে সংজ্ঞা, পৃষ্ঠা: ৫৭  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
* *ডয়চল্যান্ডরেডিও কালচারে* অক্টোবরফেস্টের একটি পান্থশালার মালিক- *উইগার্ল হানে*র সাক্ষাৎকার (জার্মান ভাষায়)
**সমবায়** হল একটি ব্যবসায়িক প্রতিষ্ঠান যেটি একদল সদস্য তাদের সম্মিলিত কল্যাণের জন্য পরিচালনা করেন।
আন্তর্জাতিক সমবায় মৈত্রী (International Co-operative Alliance) তাদের সমবায় পরিচিতি নির্দেশিকাতে সমবায়ের সংজ্ঞা দিয়েছে এই ভাবে যে, সমবায় হল সমমনা মানুষের স্বেচ্ছাসেবামূলক একটি স্বশাসিত সংগঠন যা নিজেদের আর্থ সামাজিক উন্নয়নের জন্য কাজ করে এবং এ লক্ষ্যে অংশীদারিত্বের ভিত্তিতে গণতান্ত্রিকভাবে নিয়ন্ত্রিত ব্যবসা পরিচালনা করে।  একটি সমবায় প্রতিষ্ঠান এমনও হতে পারে যেখানে ব্যবসাটি এর সুবিধাভোগী সকলে সমভাবে নিয়ন্ত্রণ করে অথবা তারাই এই প্রতিষ্ঠানে কাজ করে। সমবায় ভিত্তিক ব্যবসা নিয়ে শিক্ষার যে ধারায় পড়ানো হয় তা 'সমবায় অর্থনীতি' নামে পরিচিত।

ইতিহাস
------

সমবায় সমিতির ইতিহাস প্রায় মানবসভ্যতার ইতিহাসের ন্যায় প্রাচীন। বর্তমানের সমবায় সমিতির সাংগঠনিক রূপ প্রতিষ্ঠিত হয় ইউরোপের শিল্পবিপ্লবের কিছু পূর্বেই। ১৭৬১ সালে সর্বপ্রথম ফেনউইক উইভারস সোসাইটি গঠন করা হয় স্থানীয় তাঁতীদের ঋণসুবিধা, শিক্ষা ও অভিবাসন সুবিধা দেবার জন্য। পরবর্তীতে শুধু ইংল্যান্ডেই এক হাজারের অধিক সমবায় প্রতিষ্ঠান কর্মকাণ্ড শুরু করে।

মূলনীতি
-------

সমবায় সংগঠনগুলো কার্যকর ভাবে ও দক্ষতার সাথে পরিচালনার লক্ষ্যে আন্তজাতিক সমবায় মৈত্রী (International Co-operative Alliance) কর্তৃক সমবায় পরিচিতি নির্দেশিকাতে ৭টি মূলনীতি ঘোষণা করেছে।

1. স্বতঃস্ফূর্ত ও অবাধ সদস্যপদ (Voluntary and open Membership)
2. সদস্যের গণতান্ত্রিক নিয়ন্ত্রণ (Democratic Member Control)
3. সদস্যের আর্থিক অংশ গ্রহণ (Member Economic Participation)
4. স্বায়ত্বশাসন ও স্বাধীনতা (Autonomy and Independence)
5. শিক্ষা, প্রশিক্ষণ ও তথ্য (Education, Training & Information)
6. আন্তঃসমবায় সহযোগিতা (Co-operation among Co-operative)
7. সামাজিক অঙ্গীকার (Concern for Community)

আইনগত ভিত্তি
------------

### বাংলাদেশ

বাংলাদেশের ২০০১ সালে প্রণীত সমবায় আইন/২০০১ (সংশোধিত/২০০২,সংশোধিত/২০১৩)-এর ১৪ ধারা অনুযায়ী সমবায় সমিতিগুলোর স্বতন্ত্র আইনগত ভিত্তি রয়েছে এবং এটি একটি সংবিধিবদ্ধ সংস্থা (Body Coorporate)। এছাড়াও গণপ্রজাতন্ত্রী বাংলাদেশের সংবিধানের ১৩-এর (খ) অনুচ্ছেদে সমবায়কে মালিকানার দ্বিতীয় খাত হিসেবে স্বীকৃতি দেয়া হয়েছে।


উইকিমিডিয়া কমন্সে **সমবায়** সংক্রান্ত মিডিয়া রয়েছে।

তথ্যসূত্র
---------

1. ↑  O'Sullivan, Arthur (২০০৩)। *Economics: Principles in action*বিনামূল্যে নিবন্ধন প্রয়োজন। Upper Saddle River, New Jersey 07458: Pearson Prentice Hall। পৃষ্ঠা 202। আইএসবিএন 0-13-063085-3।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
2. ↑  Statement on the Cooperative Identity.  ওয়েব্যাক মেশিনে আর্কাইভকৃত ৪ ফেব্রুয়ারি ২০১২ তারিখে *International Cooperative Alliance.*
3. 1 2  "সংরক্ষণাগারভুক্ত অনুলিপি"। ৪ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১১।
4. ↑  "Statement on the Cooperative Identity"। ৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১১।
5. ↑  "Statement on the Cooperative Identity"। ৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১১।
6. ↑
7. ↑
**কোয়া** হল একটি ভারতীয় উপজাতি সম্প্রদায় যারা অন্ধ্র প্রদেশ, তেলেঙ্গানা, ছত্তিশগড় এবং ওড়িশা রাজ্যে বসবাস করেন। কোয়ারা তাদের নিজস্ব উপভাষায় নিজেদেরকে *কৈতুর* বলে পরিচয় দেয়। কোয়ারা যে ভাষায় কথা বলে তা *কোয়া ভাষা* নামে পরিচিত। এটি গোন্ডি ভাষাগোষ্ঠীর সাথে সম্পর্কিত একটি দ্রাবিড় ভাষা। 

কোয়াদের সাধারণত কোই, কোয়ালু, কোয়োল্লু, কোয়া ডোরালু, ডোরালা সত্তাম ইত্যাদি নামে অভিহিত করা হয়। কোয়া উপজাতি কোয়া, ডলি কোয়া, গুট্টা কোয়া বা গোট্টি কোয়া, কমমারা কোয়া, মুসারা কোয়া, ওডি কোয়া, পট্টিডি কোয়া, রাশা কোয়া, লিঙ্গাধারী কোয়া (সাধারণ), কোট্টু কোয়া, ভীনে কোয়া, রাজা কোয়া ইত্যাদিতে বিবিধ ভাগে বিভক্ত।

জনসংখ্যা ও জীবিকা
-----------------

কোয়াদের জনসংখ্যার সিংহভাগ উত্তর-পূর্ব তেলেঙ্গানা, উত্তর অন্ধ্র প্রদেশ, সুদূর-দক্ষিণ ছত্তিশগড় এবং দক্ষিণ-পশ্চিম ওড়িশার নির্দিষ্ট অঞ্চলে বসবাস করে।  তেলেঙ্গানায় তারা প্রধানত খাম্মাম, ভদ্রাদি কোথাগুডেম এবং ওয়ারাঙ্গাল জেলায় বাস করে এবং পুরাতন আদিলাবাদ, করিমনগর ইত্যাদি জেলায় তাদের জনসংখ্যা খুবই কম। অন্ধ্র প্রদেশে কোয়া প্রধানত পশ্চিম গোদাবরী এবং পূর্ব গোদাবরী জেলায় বাস করে। ওড়িশায় তারা প্রায় একচেটিয়াভাবে বাস করে এবং রাজ্যের সুদূর দক্ষিণ-পশ্চিমে মালকানগিরি জেলায় এরা প্রভাবশালী উপজাতি হিসাবে পরিচিত। ছত্তিশগড়ে তারা সুদূর-দক্ষিণ বস্তার অঞ্চলের প্রধানত সুকমা এবং বিজাপুর জেলায় বাস করে, ।  ২০১১ সালের আদমশুমারি অনুসারে অন্ধ্র প্রদেশ এবং তেলেঙ্গানায় কোয়াদের মোট জনসংখ্যা ছিল ৫৯০,৭৩৯। পোলাভারম প্রকল্পের সময় তাদের জমি অন্ধ্রপ্রদেশের অংশ হয়ে গেলে অনেকেই অন্ধ্রপ্রদেশের বাসিন্দা হয়ে উঠেছিলেন। ওড়িশায় আরও ১৪৭,১৩৭ জন কোয়া এবং ছত্তিশগড়ে প্রায় ৪৬,৯৮৭ জন ডোরলা (যারা গোন্ডি এবং কোয়ার মধ্যে একটি মিশ্র গোষ্ঠী) বসবাস করে। 

কোয়াদের মধ্যে পরিনত বয়সের পরে বিবাহের রীতি প্রচলিত এবং বাল বিবাহের প্রথা এদের মধ্যে নেই। সবচেয়ে সাধারণ কোয়া বিয়ের অনুষ্ঠানের রীতিতে কনে তার মাথা নত করে এবং বর তার উপর ঝুঁকে পড়ে। এরপর বন্ধুরা হবু বরের মাথায় জল ঢেলে দেয় যা বরের মাথা থেকে নিচে প্রবাহিত হয়ে কনের মাথাতেও ঝরে পরে। কনের মাথা থেকে জল নিচে পরে গেলে তারা স্বামী এবং স্ত্রী হিসাবে পরিচিত হয়। তারপর তারা দুধ পান করে, ভাত খায় এবং একটি বিবাহ মন্ডপের নিচে সাজানো মাটির ঢিবি ঘুরে বেড়ায়। এরপর তারা বড়দের আশীর্বাদ পেয়ে তাদের নতুন বাড়িতে যায়।

তথ্যসূত্র
---------

1. ↑  "Language and culture"। ২১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৪।
2. ↑  "THE CONSTITUTION OF INDIA(SCHEDULED TRIBES)ORDER, 1950(C.O. 22)"। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৪।
3. ↑  "Portal of Tribal welfare Department, Govt of AP"। ১ জুন ২০১২ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৪।
4. ↑  "State/Union Territory-wise list of Scheduled Tribes in India" (পিডিএফ)।
5. ↑  "Brief Ethnographic Profile of Tribes of Andhra Pradesh"। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।
6. ↑  "THE SCHEDULED TRIBES Census of India 2001" (পিডিএফ)।
7. ↑  "The Castes and Tribes of Southern India 1"। সেপ্টেম্বর ১৯১০: 365–367। আইএসএসএন 0028-0836। ডিওআই:10.1038/084365a0 অবাধে প্রবেশযোগ্য।
রসায়নে **একবন্ধন** হল একধরনের রাসায়নিক বন্ধন যাতে দুটি পরমাণু নিজেদের একজোড়া যোজ্যতা ইলেকট্রন পরস্পর ব্যবহারের মাধ্যমে গড়ে তোলে। এটি হল সমযোজী বন্ধনের একটি প্রকারভেদ। বন্ধন সৃষ্টিকারী ইলেকট্রন জোড়, বন্ধন গঠনের সময় পরমাণু দুটির যে দুটি পারমাণবিক কক্ষক পরস্পরের উপর আপতিত হয়েছিল তার মধ্যে অবস্থান করে। লুইস গঠনানুসারে, A:A বা A–A হল একটি একবন্ধন, যেখানে A কোনো মৌলের একটি পরমাণু। এখানে প্রতিটি ডট একটি ইলেকট্রনকে নির্দেশ করে ও একটি দাগ একটি বন্ধন সৃষ্টিকারী ইলেকট্রন জোড়কে নির্দেশ করে।

হাইড্রোজেন অণুর লুইস গঠন
মিথেন অণুর লুইস গঠন, প্রতিটি একবন্ধন ইলেকট্রন জোড় নির্দেশ করে।
একটি অ্যালকেনের লুইস গঠন, প্রতিটি একবন্ধন ইলেকট্রন জোড় নির্দেশ করে।

তুলনা
-----

প্রকৃতিতে আরও দু'রকমের সমযোজী বন্ধন পাওয়া যায়, যথাক্রমে দ্বিবন্ধন ও ত্রিবন্ধন। এক বন্ধনের শক্তি এদের তুলনায় খুব কম।

সিগমা বন্ধন ও পাই বন্ধন
-----------------------

এক বন্ধন সাধারণত একটি সিগমা বন্ধন দ্বারা গড়ে ওঠে। এখানে পাই বন্ধন দেখতে পাওয়া যায় না। অপরপক্ষে দ্বিবন্ধন এবং ত্রিবন্ধনে একটি সিগমা বন্ধন ও বাকিগুলো পাই বন্ধন হয়। পাই বন্ধন না থাকার কারণেই এর শক্তি অনেক কম হয়।

যদিও ব্যতিক্রম হিসেবে উল্লেখ করা যায় যে **ডাইবোরেন** যৌগে এক বন্ধনটি পাই বন্ধন।

ঘূর্ণন
------

একমাত্র একবন্ধনে ঘূর্ণন দেখতে পাওয়া যায়। একবন্ধন দ্বারা আবদ্ধ দুটি পরমাণুর একটি অপরটিকে কেন্দ্র করে ঘুরতে পারে। তাই এর ক্ষেত্রে ঘূর্ণাক্ষ দেখা যায়। অপরপক্ষে দ্বিবন্ধন বা ত্রিবন্ধনে সেটি দেখা যায় না, কারণ সেক্ষেত্রে বন্ধন ভেঙে যেতে পারে।

বন্ধন দৈর্ঘ্য
-------------

একবন্ধনের দৈর্ঘ্য দ্বিবন্ধন ও ত্রিবন্ধন অপেক্ষা অনেক বেশি হয়। কারণ, অপর দুটিতে আন্তঃনিউক্লিয় আকর্ষণ বল তুলনামূলক অনেক বেশি হয়।

উদাহরণ
------

বহু সমযোজী যৌগে একবন্ধনের অস্তিত্ব বর্তমান। যেমন – H2, F2, H2O, HCl, CH4 ইত্যাদি।

জৈব যৌগে সকল বন্ধনই যদি একবন্ধন হয়, তাদের অ্যালকেন বলা হয়। নামকরণের সময় অনুসর্গে *-এন* বসানো হয়। যেমন – মিথেন, মিথেন, সাইক্লোবিউটেন, হেপ্টেন ইত্যাদি।

আরও দেখুন
---------

* সমযোজী দ্বিবন্ধন
* ত্রিবন্ধন

তথ্যসূত্র
---------

1. ↑  "covalent bonding - single bonds"। Chemguide.co.uk। সংগ্রহের তারিখ ২০১২-০৮-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Steehler, Jack K. (ডিসেম্বর ২০০১)। "Chemistry: The Molecular Science (Moore, John W.; Stanitski, Conrad L.; Jurs, Peter C.)"। *Journal of Chemical Education*। **78** (12): 1598। আইএসএসএন 0021-9584। ডিওআই:10.1021/ed078p1598 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**খেউন রৌণ মাই ক্ব'** (ইংরেজি: Kheun Rwan Mai Kwa' or Singarigharutha) বা সিঙ্গাড়ীঘরুথা হল মধ্যযুগীয় আসামে রাজত্বকারী আহোম রাজ্য-এর চাওফার ঐতিহাসিক রাজ্যভিষেক অনুষ্ঠান। আহোম শাসনের সময় এই অনুষ্ঠান বিশেষ রাজকীয় মর্য্যাদা লাভ করেছিল। সেইসময় আহোম রাজকুমার এই অনুষ্ঠান ছাড়া রাজকীয়ভাবে মর্যাদা লাভ করত না বলে প্রতিটি চাওফা এই প্রথাটির মধ্য দিয়ে শাসন ভার গ্রহণ করতেন। কিন্তু অনুষ্ঠানটি অনেক ব্যয়বহুল ছিল এবং সেইজন্য এই অনুষ্ঠান করায় যথেষ্ট সময়ের প্রয়োজন হত এবং দেশে আর্থিক সংকটে এই অনুষ্ঠান অনেকসময় স্থগিত রাখতেও হয়েছিল।

উৎস
---

"খেউন রৌণ মাই ক্ব" অনুষ্ঠানটি প্রথম আহোম চাওফা চুদাংফা দ্বারা অনুষ্ঠিত হয়। চুদাংফা ১৩৯৭ খ্রিস্টাব্দে চাওফা হন। তিনি রাজধানী চরাইদেউর থেকে চরগুয়াতে সরান। নতুন রাজধানীতে চাওফা চুদাংফা উৎসব অনুষ্ঠিত করেছিলেন। এই প্রথা আহোমদের পূর্বপুরুষ দেবতা ফুরা লেংডনের আদেশ মতে পালন করে আসা হয়। এবং সেইসময় থেকেই প্রতিজন চাওফাই এই অনুষ্ঠানটি পালন করে আসছেন। এই অনুষ্ঠানটিতে চাওফারা চিঙ্গাড়ী গাছের কাঠামো তৈরি করে সেখানে অনুষ্ঠিত করতেন সেজন্য একে *সিঙ্গাড়ীঘরুথা* বলা হয়। প্রায় সমস্ত আহোম চাওফাই চরাইদেউতে এই অনুষ্ঠান করতেন কারণ চাওলুংদেররা স্থায়ী রাজধানী সেখানে করেছিলেন।

পদ্ধতি
------

এই অনুষ্ঠানটি আহোমদের পরম্পরাগত আহোম ধর্মের পূজারীরা করেন এবং উপযুক্ত দিন বার মঙ্গল চান। অনুষ্ঠানটি অনুষ্ঠিত করার দিন একটি মস্ত হাতীতে চোমফাক পরে চাওঁফা ওঠেন এবং জ্যেষ্ঠ রাণী আই কুঁয়রীকে একটি মাইকী হাতীতে উস্থান চরাইদেও অভিমুখে রাওনা হন। তারপর রাজদম্পত্তি হাল পাটঘরে উপস্থিত হয়ে মলুঙদের দ্বারা ঙি পুলকের পবিত্র জল ছেটান। কিছু আহোম পুথির মতে সেই মলুঙ দুজন একই বংশের যাদের এই কাজের জন্য রাখা হত। জল ছেটানোর পর মলুঙদের সোনা রূপার অনেক দামী উপহার দেওয়া হত। তারপরে কিছু সময় রাজধানী থেকে দূরে যেতেন যাতে সকল অসূয়া অমঙ্গল সেখান থেকে চলে যায়।

সাথে দেখুন
----------

* আহোম

তথ্যসূত্র
---------

1. ↑  (Gogoi 2011)
2. 1 2  Barbaruah Hiteswar Ahomar-Din or A History of Assam under the Ahoms 1981 page 412
3. ↑  Gait E.A. *A History of Assam* 1926 page 235
4. ↑  Barbaruah Hiteswar Ahomar-Din or A History of Assam under the Ahoms 1981 page 413
**কাজী ফারুক কাদের** হলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি নীলফামারী-৩ থেকে নির্বাচিত হয়েছিলেন।

কর্মজীবন
--------

কাদের ২০০৮ সাধারণ নির্বাচনে মহাজোটের জাতীয় পার্টি থেকে নীলফামারী-৩ আসনের জন্য মনোনীত হয়েছিলো এবং নির্বাচনে জামায়াত প্রার্থী আজিজুল ইসলামকে পরাজিত করে সংসদ সদস্য নির্বাচিত হয়েছিলেন। তিনি ২০১৪ নির্বাচনে আওয়ামীলীগ দলীয় প্রার্থী গোলাম মোস্তফার নিকট হেরে যান।

ব্যক্তিগত জীবন
--------------

কাদেরের পিতা কাজী আব্দুল কাদের তৎকালীন পাকিস্তান সরকার মন্ত্রী ছিলেন।  যিনি ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তান সেনাবাহিনীর সহযোগী ছিলেন। তার পিতা কালিগঞ্জ গণহত্যার সঙ্গে জড়িত ছিলেন বলে অনেকে মনে করে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।

তথ্যসূত্র
---------

1. ↑  "Don't allow JP in Nilphamari seats, urge AL leaders"। *The Daily Star* (ইংরেজি ভাষায়)। ২৭ নভেম্বর ২০০৮। সংগ্রহের তারিখ ১৬ মার্চ ২০১৮।
2. ↑  "'No vote' campaign against anti-liberation elements"। *The Daily Star* (ইংরেজি ভাষায়)। ৮ ডিসেম্বর ২০০৮। সংগ্রহের তারিখ ১৬ মার্চ ২০১৮।
**ভাইসমিস** (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।

ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।

পর্বতারোহণ
----------

ভাইসমিসের উত্তর পার্শ্বের দৃশ্য
ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।

ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন।

আরো পড়ুন
---------

* Dumler, Helmut and Willi P. Burkhardt, *The High Mountains of the Alps*, London: Diadem, 1994

তথ্যসূত্র
---------

1. ↑  Retrieved from the Swisstopo topographic maps. The key col is the Mondellipass (2,832 m).
2. ↑  Retrieved from Google Earth. The nearest point of higher elevation is east of the Lenzspitze.
3. ↑  Helmut Dumler,Willi P. Burkhardt, *Les 4000 des Alpes*, আইএসবিএন ২-৭০০৩-১৩০৫-৪

বহিঃসংযোগ
---------


উইকিমিডিয়া কমন্সে **ভাইসমিস** সংক্রান্ত মিডিয়া রয়েছে।

* ভাইসমিস - Distantpeak.com
* ভাইসমিস - SummitPost
* ভাইসমিসে আরোহণের গতিপথের বর্ণনা

ভাইসমিসের শীর্ষ থেকে দৃশ্যমান প্যানোরামা
**কোয়াড সিটিজ** মার্কিন যুক্তরাষ্ট্রের আইওয়া ও ইলিনয় অঙ্গরাজ্যের পাঁচটি (আদিতে চারটি) শহরের সমন্বয়ে গঠিত অঞ্চল। এগুলো হলো- দক্ষিণ-পূর্ব আইওয়ার ড্যাভেনপোর্ট ও বেটেনডর্ফ এবং উত্তর-পশ্চিম ইলিনয়ের রক আইল্যান্ড, মোলিন ও পূর্ব মোলিন।  এই শহরগুলো একত্রে কোয়াড সিটিজ মেট্রোপলিটন এলাকা গঠন করে, ২০১৩ সালের হিসাব অনুযায়ী যার জনসংখ্যা ছিল ৩,৮৩,৭৮১।

ইতিহাস
------

### প্রারম্ভিক ইতিহাস

ইউরোপীয়রা বসতি স্থাপন করার পূর্বেই নদীগুলোর মোহনা আদিবাসীদের আকৃষ্ট করতে শুরু করে। হাজার বছর ধরে তারা নদীর তীরকে বসবাসের জায়গা হিসেবে নির্বাচন করত। ইউরোপীয়রা যখন এখানে আগমন করে, তখন সক ও ফক্স গোত্রের মানুষ বসবাস করত। "সকেনাক" ছিল সক গোত্রের প্রধান গ্রাম। ঊনবিংশ শতকে এখানে যুদ্ধপ্রধান ব্ল্যাক হক জন্মগ্রহণ করেন। ১৮৩২ সালের ব্ল্যাক হক যুদ্ধে যুক্তরাষ্ট্র সক গোত্রকে পরাজিত করে। তখন সক গোত্রপ্রধান কেওকুক এবং মার্কিন জেনারেল উইনফিল্ড স্কট চুক্তি স্বাক্ষর করেন। এর ফলে আদিবাসীরা ২৪,০০০ বর্গকিলোমিটার এলাকা যুক্তরাষ্ট্রের হাতে সমর্পণ করতে বাধ্য হয়। ব্ল্যাক হক ঐতিহাসিক উদ্যানে সকদের বীরত্বগাথা সুন্দরভাবে পরিস্ফুটিত হয়েছে।

যুক্তরাষ্ট্রে শিল্প বিপ্লব ক্রমশ প্রগতি পেতে থাকলে শিল্পোদ্যোক্তারা মিসিসিপি নদীকে জলশক্তির উৎস হিসাবে ব্যবহারের সম্ভাবনা পর্যবেক্ষণ করেন। তারা জলশক্তি ও নদীপথে পরিবহনের সহজলভ্যতার বিষয়টি বিবেচনা করে কোয়াড সিটিজ এলাকায় উন্নয়নের জন্য আগমন করেন। ১৮৪৮ সালে জন ডির মোলিনে লাঙল ব্যবসা স্থানান্তরিত করেন। ১৮৬৮ সালে এই ব্যবসাটি ডির অ্যান্ড কোম্পানির অধীনে স্থানান্তরিত হয়। বর্তমানে ডির অ্যান্ড কোম্পানি কোয়াড সিটিজ এলাকার সর্বোচ্চ কর্মসংস্থানদাতা।

১৮৫৬ সালে ড্যাভেনপোর্ট ও রক আইল্যান্ডকে সংযোগকারী রেলপথ নির্মিত হয়। রক আইল্যান্ড রেলপথ কোম্পানি এটি প্রতিষ্ঠা করে। ধীরগতির ফেরি ব্যবসার কদর এর ফলে পড়ে যেতে থাকে। বাষ্পীয়পোতগুলোর অধিপতিরা এই রেলসড়কগুলোকে তাদের ব্যবসার পথে হুমকি হিসেবে বিবেচনা করেন। ১৮৫৬ সালের ৬ মে, সেতুর নির্মাণকাজ সম্পন্ন হওয়ার কয়েক মাস পর একজন রাগান্বিত হয়ে রেলসড়কের সাথে এফফি অ্যাফটন জলযানের ধাক্কা লাগিয়ে দেন। এফি অ্যাফটনের মালিক জন হার্ড ক্ষতিপূরণ চেয়ে রক আইল্যান্ড রেলপথ কোম্পানির বিরুদ্ধে মামলা করেন। তখন রক আইল্যান্ড রেলপথ কোম্পানি আব্রাহাম লিংকন-কে তাদের আইনজীবী নিযুক্ত করে। লিংকন মামলাটিকে সুপ্রিম কোর্ট পর্যন্ত নিয়ে জিতে যান। ফিলিপ সুইটার লিংকনের একজন বিশেষজ্ঞ সাক্ষী ছিলেন। এই মামলা লিংকনের কর্মজীবনের মোড় ঘুরিয়ে দেয়।

তথ্যসূত্র
---------

1. ↑

বহিঃসংযোগ
---------
***দ্য ক্লেফট*** (২০০৭) নোবেল বিজয়ী সাহিত্যিক ডোরিস লেসিং এর লেখা একটি উপন্যাস। এটি মূলত নারীবাদের উপরে লেখা অন্যতম একটি উপন্যাস।

কাহিনী সংক্ষেপ
--------------

গল্পটি রোমান সম্রাট নিরোর রাজত্ব কালে একজন রোমান ঐতিহাসিক দ্বারা বর্ণনা করা হয়। সে গল্পটি বলে মনুষ্যজাতির শুরুর গোপন ইতিহাস হিসেবে, যা একত্রিত করা হয় বিভিন্ন নথিপত্রের বর্জিতাংশ এবং কথিত ইতিহাস থেকে যা যুগ যুগ ধরে বলা হচ্ছে।

সৃষ্টির শুরুতে মনুষ্যজাতি শুধুমাত্র নারীদের দ্বারা অযৌন প্রক্রিয়ায় উৎপাদন করা হতো। এই নারীরা ছিলো শান্ত জাতি এবং তাদের অল্প কিছু সমস্যা ছিলো। তারা সমুদ্রের পাড়ে বাস করতো এবং আংশিকভাবে জলজও ছিলো। তারা নিজেদেরকে *ক্লেফট* নামে ডাকতো যা একটি বড় শিলা *দ্য ক্লেফট* এর একটি বড় ফাটল থেকে এসেছে, যেটিকে তারা পবিত্র বলে গণ্য করতো এবং শিলাটি দেখতে নারী যোনির অনুরূপ ছিলো।

একদিন একজন ক্লেফট একটি পুরুষ সন্তান জন্ম দেয় যেটিকে তারা দানব নামে অভিহিত করে। এটি এমন ভয়ের উদ্রেক ঘটায় যে ছেলেটিকে ক্লেফটরা হত্যা করে। কিন্তু আরও *দানব* জন্ম হতে থাকে এবং ক্লেফটরা দানব নামে অভিহিত ছেলে শিশুদের একটি শিলার উপর রেখে আসে মারা যাওয়ার জন্য। কতগুলো ঈগল যেগুলো তাদের পাশেই বাস করতো, তারা মরণাপন্ন শিশুদের দেখে ছোঁ মেরে নিয়ে যায় এবং তাদেরকে কাছের একটি উপত্যকায় ফেলে দেয় যেখানে শিশু গুলো উপকারী হরিণ কর্তৃক পালিত হয়। বাচ্চা গুলো ধীরে ধীরে বড় হয় এবং নিজেদেরকে প্রতিরোধ করতে শেখে। ঈগলের দ্বারা আরো অনেক বালক শিশু ঐখানে আনার দ্বারা দ্রুত তাদের নিজেরদের একটি আলাদা জাতির উত্থান ঘটে।

একদিন একজন নারী ঐ উপত্যকার উপর দিয়ে বেড়ানোর সময় ঐখানের নতুন পুরুষ জাতির দ্বারা ধর্ষিত হয়। তারপর নারীটি ঐখান থেকে পালিয়ে আসে এবং নয় মাস পরে নতুন, মিশ্র ধরনের এক শিশুর জন্ম দেয়। যখন ঐ নারীটি (ক্লেফট) এই ঘটনা অন্য সব ক্লেফটদের বলে তখন এই দুই জাতি একে অপরের সংস্পর্শে আসে। তবুও ক্লেফটদের কর্ত্রী *দানবগুলোকে* (পুরুষ) ভয় পায় এবং মেরে ফেলার সিদ্ধান্ত নেয়।

তথ্যসূত্র
---------

1. ↑  Hardback Fourth Estate আইএসবিএন ৯৭৮-০-০০-৭২৩৩৪৩-৪ paperback Harper Perennial আইএসবিএন ৯৭৮-০-০০-৭২৩৩৪৪-১
2. ↑  *The Times* 6 January 2007 "Unto them, a boy is born: Lessing's new novel is a creation myth set in a women-only paradise" by Lisa Appignanesi
3. ↑  *The Observer*, 7 January 2007: "Women and children first: A plot-less, character-less novel shouldn't work but, in Doris Lessing's expert hands, The Cleft most certainly does" by Geraldine Bedell
4. ↑  *Washington Post* 19 August 2007: "Of Woman Born: A legend about an ancient race of females -- and their downfall" by Elizabeth Bear
5. ↑  *New Statesman* 15 January 2007 "Women in love" by Henrietta Clancy
6. ↑  Review in *The Scotsman* - registration required
7. ↑  *The Daily Telegraph* 14 January 2007 "Where do little boys come from?" by Claudia Fitzherbert
**মধুপুর কর্দম** হলো অতিমাত্রায় বিচূর্ণিত ও জারিত লালচে বাদামি অবক্ষেপ বা আদি প্রস্তর। এই অবক্ষেপটি নতুন প্লাইসটোসিন যুগে জলবায়ুগত কারণে সৃষ্ট ও এটি বিভক্ত কয়েকটি প্লাইসটোসিন সোপানের সমন্বয়ে গঠিত। এটি বাংলাদেশের দ্বিতীয় বৃহত্তম প্লাইসটোসিন চত্বর। একই কর্দমের মধ্যে মধুপুর গড় অঞ্চলসহ লালমাই পাহাড় ও বরেন্দ্র ভূমি সৃষ্টি হয়েছে। সঞ্চয়নজাত নদীজ পরিবেশ নিয়ে কর্দমটি গঠিত।

প্রাচীন মহাস্থানগড়, পাহাড়পুর বৌদ্ধ বিহার, ময়নামতী সভ্যতাও এই অবক্ষেপের স্তরসমষ্টি বেষ্টিত অঞ্চলের অন্তর্গত। ঢাকা বিভাগ, ময়মনসিংহ বিভাগ ও টাঙ্গাইল জেলার বাইরে বৃহত্তর রাজশাহী ও বগুড়া জেলায় বিস্তৃত বরেন্দ্রভূমিতে এই কর্দমের অধিক্য দেখা যায়। এছাড়া, কুমিল্লা জেলায় অবস্থিত লালমাই পাহাড়ের অধিকাংশ শৃঙ্গচূড়াই এ কর্দম দ্বারা আবৃত।

গঠন
---

এ অঞ্চলের ভূমি সঞ্চয়ন সংলগ্ন প্লাবনভূমি থেকে সামান্য উঁচু যা হ্যালোইসাইট ও ইলাইটের সমন্বয়ে সৃষ্ট। এগুলো মিলে উত্তর-দক্ষিণে এটি প্রলম্বিত ভূভাগ গঠন করেছে যা স্মারক প্রত্নমৃত্তিকার অন্তর্গত। উত্তর-প্লাইসটোসিন যুগে এ অঞ্চলটিতে ব্যাপক বৃষ্টিপাত ও বিভিন্নভাবে ক্ষয়ের কারণে বেশকিছু প্লাইসটোসিন সোপান আলাদা হয়ে গিয়েছে। পরে, এই সোপানগুলোই একটি অপরটির সাথে যুক্ত হয়ে ও খোলা স্থানে উর্বর পলিমাটিতে পূর্ণ হয়ে প্লাবনভূমির তৈরি হয়েছে।

স্তরের ভিত্তিতে মধুপুর কর্দমকে ৩টি উপশ্রেণীতে ভাগ করা হয়। স্তরগুলো হলো *ঢাকা কর্দম গ্রুপ*, *মিরপুর পলিময় কর্দম গ্রুপ* এবং *ভালুকা বালি গ্রুপ*। এরমধ্যে ঢাকা কর্দম গ্রুপ অধিকতর নতুন ও ভালুকা বালি গ্রুপ তিনটির মধ্যে প্রাচীন। ঢাকা কর্দম গ্রুপের স্তরটি লৌহময় গুটি, ম্যাংগানিজের ক্ষুদ্র ক্ষুদ্র দাগ নিয়ে প্রলম্বিভাবে গঠিত। ভালুকা বালি গ্রুপের স্তরটি হলুদ-বাদামি এবং অতিমাত্রায় অভ্রসমৃদ্ধ বালির সমন্বয়ে গঠিত। প্রত্ন-চুম্বকীয় সমীক্ষায় ভালুকা স্তরটি স্বাভাবিক মেরু প্রবণতা প্রদর্শন করে এবং এটি প্রায় ০.৯৭ থেকে ০.৯০ মিলিয়ন বছর পূর্বে সৃষ্টি হয়েছে বলে ভূতত্ত্ববিদগণ ধারণা করেন।

তথ্যসূত্র
---------

1. 1 2 3 4 5  "মধুপুর কর্দম"। *বাংলাপিডিয়া*। সংগ্রহের তারিখ ১৭ ডিসেম্বর ২০১৯।
2. ↑  "প্রাকইতিহাস"। *বাংলাপিডিয়া*। সংগ্রহের তারিখ ১৭ ডিসেম্বর ২০১৯।
3. ↑  "ভূ-প্রকৃতি"। *বাংলাপিডিয়া*। সংগ্রহের তারিখ ১৭ ডিসেম্বর ২০১৯।
4. ↑  "বাংলাদেশের মৃত্তিকা"। *বাংলাপিডিয়া*। সংগ্রহের তারিখ ১৭ ডিসেম্বর ২০১৯।
***দ্য ক্রনিকল*** মার্কিন যুক্তরাষ্ট্রের অরেগনের সেন্ট হেলেন্সে প্রকাশিত একটি সাপ্তাহিক পত্রিকা।

এটি ১৮৮১ সালে প্রতিষ্ঠিত হয়েছিল এবং কান্ট্রি মিডিয়ার মালিকানাধীন।  *ক্রনিকল* বুধবার প্রকাশিত হয়।  ২০১১ সালে এর প্রচলন ছিল ৪,৩৭২;  ২০১৯ সালে এটি ছিল ৩,৪৫৯।  এটি কলম্বিয়া কাউন্টির রেকর্ড পত্রিকা ।

ইতিহাস
------

১৮৮১ সালে যখন পত্রিকাটি শুরু হয়েছিল, তখন এর নাম রাখা হয়েছিল *ওরেগন মিস্ট*, পরে নামকরণ করা হয়েছিল *সেন্ট হেলেন্স মিস্ট* ।    ১৯৩৩ সালে, *মিস্ট* ১৯২৬ সালে প্রতিষ্ঠিত *সেন্ট হেলেন্স সেন্টিনেল* কিনেছিল, পরে কাগজটির নামকরণ হয় *সেন্টিনেল-মিস্ট* ।  ১৯৩৬ সালে *সেন্ট হেলেন্স ক্রনিকল* নামে একটি কাগজ শুরু হয়েছিল।  *ক্রনিকল* ১৯৮৮ সালে *সেন্টিনেল-মিস্ট* কিনেছিল এবং সম্মিলিত প্রকাশনাই *দ্য সেন্টিনেল-মিস্ট ক্রনিকল* নামে পরিচিত, কলম্বিয়া কাউন্টির একমাত্র পত্রিকা।  পরে *ক্রনিকল অ্যান্ড সেন্টিনেল-মিস্ট* নামটি, অবশেষে ২০০৯ সালে *দ্য ক্রনিকলে* পরিণত হয়।

তথ্যসূত্র
---------

1. 1 2 3  "The Chronicle"। Oregon Newspaper Publishers Association। ২০১৯-০৯-১১ তারিখে মূল থেকে আর্কাইভ করা। সংগ্রহের তারিখ ২০২০-০৪-০৪।
2. ↑  "The Chronicle [as of 2011]"। Oregon Newspaper Publishers Association। ২০১১-০২-২৫ তারিখে মূল থেকে আর্কাইভ করা। সংগ্রহের তারিখ ২০২০-০৪-০৪।
3. ↑  "Newspapers and Genealogical Resources"। University of Oregon Libraries। সংগ্রহের তারিখ ২০১১-০২-২০।
4. ↑  Rinn, Daniel। "St. Helens Mist"। *Historic Oregon Newspapers*।
5. ↑  Turnbull, George S. (১৯৩৯)। "Columbia County"। *History of Oregon Newspapers*। Binfords & Mort।
6. 1 2 3 4 5  "Columbia County's leading source for community news"। *The Chronicle*। সংগ্রহের তারিখ ২০১১-০২-২০।
7. ↑

বহিঃসংযোগ
---------

* *দ্য* *ক্রনিকল* (অফিসিয়াল ওয়েবসাইট)
**মোহাম্মদ ফারহান আদিল** (উর্দু: فرحان عادل‎‎; জন্ম: ২৫ সেপ্টেম্বর, ১৯৭৭) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড ও করাচি জেব্রাস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **ফারহান আদিল**।

প্রথম-শ্রেণীর ক্রিকেট
---------------------

১৯৯৬-৯৭ মৌসুম থেকে ২০০৬ সাল পর্যন্ত ফারহান আদিলের প্রথম-শ্রেণীর খেলোয়াড়ী জীবন চলমান ছিল। ঘরোয়া আসরে নিয়মিতভাবে মাঝারিসারির ব্যাটসম্যান হিসেবে খেলতেন।

ছয় বছরব্যাপী খেলোয়াড়ী জীবনে করাচি ক্রিকেট অ্যাসোসিয়েশন ও হাবিব ব্যাংকের পক্ষে মাঝারিসারিতে ব্যাটিংয়ে নামতেন। প্রথম-শ্রেণীর ক্রিকেটে ত্রিশের মাঝামাঝি গড়ে নিজেকে স্থির রাখতেন। সংযুক্ত আরব আমিরাতে পাকিস্তান এ দলের সদস্যরূপে খেলেন ও বেশ ভালোমানের খেলা উপহার দেন। ফলশ্রুতিতে, তাকে জাতীয় দলে অন্তর্ভুক্ত করা হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারহান আদিল। ৩ সেপ্টেম্বর, ২০০৩ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

২০০৩ সালে বাংলাদেশ দল পাকিস্তান গমনে আসে। ২৬ বছর বয়সে সিরিজের তৃতীয় টেস্টে তার অভিষেক পর্ব সম্পন্ন হয়। ঐ টেস্টের দুই ইনিংস মিলিয়ে ৩৩ রান তুলেন। উভয় ইনিংসেই তিনি মোহাম্মদ রফিকের শিকারে পরিণত হয়েছিলেন।

২০০৭ সালের গ্রীষ্মকালে ডেভন প্রিমিয়ার লীগে চাডলেই দলে যুক্ত হন। ২০০৯ সালে প্রতিযোগিতাধর্মী সকল স্তরের ক্রিকেট খেলা থেকে নিজের অবসর গ্রহণের কথা ঘোষণা করেন।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ১৩ মে ২০২০।

আরও দেখুন
---------

* মোহসিন খান
* মুশতাক আহমেদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ফারহান আদিল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফারহান আদিল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ইউক্রেনের নভোমোসকভস্কে কাঠের হোলি ট্রিনিটি ক্যাথেড্রাল ১৭৭৮ সালে পেরেক ছাড়াই নির্মিত
***দ্য ক্যাথেড্রাল*** (ইউক্রেনীয়: *Собор* ) ওলেস হনচারের ১৯৬৮ সালের একটি উপন্যাস। এটি হোনচারের সবচেয়ে পরিচিত উপন্যাস ছিল কিন্তু ব্রেজনেভ শাসনের দ্বারা তাকে নিন্দার মুখে পড়তে দেখা যায়। বইটি প্রাথমিকভাবে সমাদৃত হয়েছিল এবং শিক্ষার্থীদের মধ্যে ব্যাপকভাবে জনপ্রিয় হয়েছিল। উপন্যাসের আকস্মিক সমালোচনার পর, সাহিত্যের ছাত্রদের একটি দল উপন্যাসের প্রতিরক্ষার আয়োজন করে, যার ফলে কেজিবি থেকে নজরদারি এবং প্রতিশোধ নেওয়া হয়।  রাশিয়ান ভাষায় একটি পরিকল্পিত অনুবাদ বন্ধ করা হয়েছিল এবং ইউক্রেনীয় সংস্করণ প্রত্যাহার করা হয়েছিল। শিরোনামযুক্ত ক্যাথেড্রালটি ইউক্রেনের নোভোমোসকভস্কে পবিত্র ট্রিনিটি ক্যাথেড্রালের গল্পের উপর ভিত্তি করে তৈরি করা হয়েছিল।  রোমান-গেজেটা সংখ্যা ৭, ১৯৮৭-এ রাশিয়ান ভাষায় প্রকাশিত।

আরও দেখুন
---------

* ইউক্রেনীয় ভাষার কবিদের তালিকা
* ইউক্রেনীয় ভাষার লেখকদের তালিকা
* ইউক্রেনীয় সাহিত্য

বহিঃসংযোগ
---------

* হোনচারের "সোবর" ইউক্রেনীয় ভাষায় প্রকাশিত হবে, ড. রোমান সোলচানিকের  ওয়েব্যাক মেশিনে আর্কাইভকৃত ৩ মার্চ ২০১৬ তারিখে

তথ্যসূত্র
---------

1. ↑  Tomasz Kamusella, Krzysztof Jaskułowski *Nationalisms Today* 2009 3039118838 p244 "According to the KGB, students called Honchar's novel 'an epoch-making book' which was 'widely read, even during classes..."
2. ↑  Kamusella op.cit.
**ফারতুন আদান** (সোমালি: Fartuun Aadan, আরবি: فارتون آدن‎‎) হলেন সোমালিয়ার একজন সমাজকর্মী।

জীবনী
-----

ফারতুন আদান বেড়ে উঠেছেন সোমালিয়ায়। তিনি এলমান আলী আহমেদের সাথে বিবাহবন্ধনে আবদ্ধ হয়েছিলেন। এলমান আলী আহমেদ ছিলেন একজন উদ্যোক্তা এবং শান্তিকর্মী। এলমান-ফারতুন দম্পতির চার কন্যাসন্তান ছিল।

১৯৯৬ সালে সোমালিয়ায় গৃহযুদ্ধ চলাকালে এলমান আলী আহমেদকে হত্যা করা হয়। পরবর্তীকালে, ১৯৯৯ সালে ফারতুন আদান কানাডা গমন করেন। ২০০৭ সালে তিনি সোমালিয়ায় ফিরে আসেন।

দেশে ফিরে এসে তিনি শান্তি ও মানবাধিকার নিয়ে কাজ করতে শুরু করেন। তিনি তার স্বামীর স্মৃতিকে উপজীব্য করে এলমান শান্তি ও মানবাধিকার কেন্দ্র প্রতিষ্ঠা করেন। তিনি সংস্থাটির এক্সিকিউটিভ ডিরেক্টর হিসেবে দায়িত্ব পালন করছেন এবং তার মেয়ে ইলোয়াদ এলমান তার সাথে সংগঠনটিতে কাজ করে থাকেন।

সংস্থাটির মাধ্যমে ফারতুন আদান 'সিস্টার সোমালিয়া' সৃষ্টিতে অবদান রেখেছেন, যেটি ছিল দেশটির প্রথম কর্মসূচী যা দেশটির যৌন নির্যাতনের শিকার নারীদের নিয়ে কাজ করে থাকে।

সম্মাননা
--------

ফারতুন আদানকে ২০১৩ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৪ সালে এলমান শান্তি ও মানবাধিকার কেন্দ্রে তার কর্মকাণ্ডের স্বীকৃতিস্বরূপ তাকে পুরস্কার প্রদান করে জার্মানি সরকার। তিনি ও তার মেয়ে ইলোয়াদ এলমান ২০১৭ সালে অরোরা মানবিকতা জাগরণ পুরস্কারের জন্য মনোনীত হয়েছিলেন।

তথ্যসূত্র
---------

1. 1 2 3 4  Nima Elbagir; Lillian Leposo। "Rape and injustice: The woman breaking Somalia's wall of silence"। CNN। সংগ্রহের তারিখ ৮ ফেব্রুয়ারি ২০১৪।
2. 1 2 3  "Documento - Somalia: Amnistia Internacional condena el asesinato de un pacifista"। Amnesty International। সংগ্রহের তারিখ ৯ ফেব্রুয়ারি ২০১৪।
3. 1 2  "2013 International Women of Courage Award Winners"। U.S. Department of State। ১৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৪।
4. ↑  "Canadian sisters on front lines of rebuilding Somalia"। *Hiiraan*। ২৩ মে ২০১৩। সংগ্রহের তারিখ ৯ ফেব্রুয়ারি ২০১৪।
5. ↑  "SOMALIA: Government Weekly Press Conference on the Progress"। Gaafo। ৬ ডিসেম্বর ২০১৪। ৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪।
6. ↑  Aurora Prize. 2017 finalists.
**নাগোইয়া গ্রাম্পাস এইট** (ইংরেজি: Nagoya Grampus, জাপানি: 名古屋グランパス; সাধারণত **নাগোইয়া গ্রাম্পাস** নামে পরিচিত) হচ্ছে নাগোইয়া ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৯ সালে *তোয়োতা মোটর ফুটবল ক্লাব* নামে প্রতিষ্ঠিত হয়েছে। নাগোইয়া গ্রাম্পাস তাদের সকল হোম ম্যাচ নাগোইয়ার পালোমা মিজুহো স্টেডিয়ামে আয়োজন করে থাকে; যার ধারণক্ষমতা হচ্ছে ২৭,০০১। বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় মাসসিমো ফিক্কাদেন্তি এবং সভাপতির দায়িত্ব পালন করছেন তোয়ো কাতো। জাপানি রক্ষণভাগের খেলোয়াড় ইয়ুইচি মারুইয়ামা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, নাগোইয়া গ্রাম্পাস এপর্যন্ত ৮টি শিরোপা জয়লাভ করেছে; যার মধ্যে ১টি জে১ লিগ এবং ২টি জাপানি সুপার কাপ শিরোপা রয়েছে। সেইগো নারাজাকি, নাওশি নাকামুরা, ইয়োশিজুমি ওগাওয়া, উয়েসলেই এবং কেইজি তামাদার মতো খেলোয়াড়গণ নাগোইয়া গ্রাম্পাসের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "নাগোইয়া গ্রাম্পাস"। *ট্রান্সফারমার্কেট*। সংগ্রহের তারিখ ৮ মে ২০২১।
2. ↑  "2021シーズン名古屋グランパストップチーム体制のお知らせ"। *nagoya-grampus.jp/* (Japanese ভাষায়)। Nagoya Grampus। ১৭ জানুয়ারি ২০২১। সংগ্রহের তারিখ ১৭ জানুয়ারি ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জাপান

 |
রোগেলি আরদোসা কাতাকুতান (জন্ম ২৭ এপ্রিল ১৯৯১), **রোগেলি কাতাকুতান** নামেও পরিচিত, কেবু শহর থেকে আগত একজন ফিলিপিনো সুন্দরী খেতাব অজর্নকারী এবং মডেল যিনি মার্চ ২৫, ২০১৫তে ফিলিপাইনের কেসোন শহরের স্মার্ট আরেনেটা কলিসীয়ামে অনুষ্ঠিত মিস ফিলিপাইন প্রতিযোগিতার করনেশন রাতে মিস ফিলিপাইন ২০১৫ অর্জন করেন।

জীবনবৃত্তান্ত
-------------

কাতাকুতানের জন্ম ও বেড়ে ওঠা ফিলিপাইনের কেবু শহরের নেগরোগ ওরিয়েন্টালে এবং এখন থেকেই সে সানজোস-রেকোলেটস বিশ্ববিদ্যালয় থেকে নার্সিংএ স্নাতক ডিগ্রী লাভ করেন। কাতাকুতান তার সাত বছর বয়স থেকেই সুন্দরী প্রতিযোগিতায় অংশগ্রহণ শুরু করেন এবং স্কুল ও কলেজের প্রতিযোগিতায় জয়লাভ করেন। কেবুতে কলেজে আসার পর তিনি মডেলিং শুরু করেন এবং একে একে মর্যাদাপূর্ণ সুন্দরী প্রতিযোগিতা মিস কেবু ২০১০ তৃতীয়, রেইনা নগ এলিয়ান ২০১১ এবং মিস ওয়ার্ল্ড ফিলিপাইন ২০১১ এ সেরা ১২ খেতাব অর্জন করেন। তিন বছর বিরতির পর তিনি আরেকটি জাতীয় সুন্দরী প্রতিযোগিতা মিস ক্যাসিনো ফিলিপাইন ২০১৪ এ অংশগ্রহণ করেন এবং মুকুট অজর্ন করেন।

সুন্দরী প্রতিযোগিতানামা
-----------------------

### মিস ফিলিপাইন

কাতাকুতান মিস ফিলিপাইন ২০১৫ এ অংশগ্রহণ করেন এবং মিস ফিলিপাইন সুপরান্যাশনাল ২০১৫ মুকুট জয়লাভ করেন, মিস সুপরান্যাশনাল ২০১৫ এ ফিলিপাইনের প্রতিনিধি হিসেবে অংশগ্রহণের অধিকারী হন। তার অন্যান্য সহপ্রতিযোগীরা হলেন পিয়া উইজবাস (মিস ফিলিপাইন-ইনিভার্স), জানিসেল লুবিনা (মিস ফিলিপাইন-আন্তর্জাতিক), ক্রিসটি লিন ম্যাকগ্রা (মিস ফিলিপাইন-
আন্তর্মহাদেশীয়) এবং আন লরাইন কলিস (মিস ফিলিপাইন-ট্যুরিজম)

### মিস সুপরান্যাশনাল ২০১৫

রিনিকা-ড্রজ, পোলান্ডে অনুষ্ঠিত মিস সুপরান্যাশনাল ২০১৫ এ ডিসেম্বর ৪ ২০১৫ এর সর্বশেষ ফলাফলে কাতাকুতান ৮২ জন প্রতিযোগিদের মধ্য সেরা ২০ এ অবস্থান করছে।

ব্যক্তিগত জীবন
--------------

কাতাকুতান একজন নিবন্ধিত নার্স এবং একটি আন্তর্জাতিক হোটেলে কর্মরত।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৫।
যে ধরনের হৃৎপিণ্ডের মধ্য দিয়ে শুধুমাত্র কার্বন ডাই অক্সাইড সংবলিত রক্ত প্রবাহিত হয়, তা ভেনাস হার্ট বা শিরা হৃৎপিণ্ড নামে পরিচিত। এটি শিরা হতে রক্ত গ্রহণ করে অক্সিজেনেশনের জন্য রক্ত পাম্প করে। সাধারণত মাছের সংবহনতন্ত্রে এরূপ হৃৎপিণ্ড দেখা যায়।

রক্ত সংবহন পদ্ধতি
-----------------

শিরা হৃৎপিণ্ডের মাধ্যমে রক্ত বদ্ধ সংবহন পদ্ধতিতে সঞ্চালিত হয়। শিরা হৃৎপিণ্ড একচক্রীয় এবং একটি মাত্র চক্র অনুসরণ করার মাধ্যমে এটি সমগ্র দেহে রক্ত পরিবহন করে৷ এজন্য শিরা হৃৎপিণ্ড এক চক্র হৃৎপিণ্ড নামেও পরিচিত। অক্সিজেনবিহীন রক্ত শরীর থেকে প্রথমে অ্যাট্রিয়ামে (অলিন্দ) যায়। এরপরে সেই রক্তই ভেন্ট্রিকলে (নিলয়) পৌঁছে। অতঃপর রক্ত ফুলকার মাধ্যমে পরিশোধিত হয় বা অক্সিজেনপ্রাপ্ত হয় ও সারা শরীরে প্রবাহিত হয়।

অন্যান্য হৃৎপিণ্ডের মত শিরা হৃৎপিণ্ডও সমগ্র দেহে অক্সিজেন, পুষ্টি উপাদান, হরমোন ইত্যাদি পরিবহন করে এবং বিপাকীয় বর্জ্য দূর করে।

গঠন
---

শিরা হৃৎপিণ্ড মানুষের হৃৎপিণ্ডের মতো চার প্রকোষ্ঠ বিশিষ্ট নয় বরং এটি দুই প্রকোষ্ঠ বিশিষ্ট। শিরা হৃৎপিণ্ডের ডান দিকে অ্যাট্রিয়াম বা অরিকল (অলিন্দ) ও ভেন্ট্রিকল (নিলয়) অবস্থিত। 

মানব হৃদপিণ্ড ডান অলিন্দ ও ডান নিলয়, বাম অলিন্দ্য ও বাম নিল নিয়ে গঠিত।

তথ্যসূত্র
---------

1. ↑  What is venous heart? Taken from byjus.com
2. ↑  source from vedantu.com
**পল** (ডিম ফুটে জন্ম: জানুয়ারি ২০০৮ – ২৬ অক্টোবর ২০১০) জার্মানির ওবেরহাউসেন সি লাইফ সেন্টারের একটি ট্যাঙ্কে বসবাসকারী সাধারণ অক্টোপাস। ফুটবল ম্যাচের ফলাফল ভবিষ্যদ্বাণীর জন্য পশু ভবিষ্যদ্বক্তা হিসেবে এটিকে ব্যবহার করা হয়। সাধারণত যে সব আন্তর্জাতিক ম্যাচে জার্মানি খেলে সেগুলির জন্যই এটিকে ব্যবহার করা হয়। ২০১০ ফিফা বিশ্বকাপে অব্যর্থ ভবিষ্যদ্বাণী করে এটি সারা বিশ্বের দৃষ্টি আকর্ষণ করেছে। পল ২০১০ এর ২৬ অক্টোবর মারা যায়।

ভবিষ্যদকথনের সময় পলের কাছে দুটি মিউসাল জাতীয় খাবারের বাক্স রাখা হয়। প্রতিটি বাক্সে এক একটি প্রতিযোগী দেশের জাতীয় পতাকার ছবি থাকে। ইউরো ২০০৮-এ পল জার্মানীর ছয়টি ম্যাচের ক্ষেত্রে চারটিতে বিজয়ী দলের পতাকাঅঙ্কিত বাক্স বেছেছিল। ২০১০ ফিফা বিশ্বকাপে তার সাতটি ভবিষ্যদবাণীই মিলে গেছে। এমনকি ১১ জুলাই অনুষ্ঠিত নেদারল্যান্ড-স্পেনের ম্যাচের আগে সে স্পেনের পতাকাঅঙ্কিত বাক্স থেকে মিউসাল খেয়েছিল। এই ম্যাচেও স্পেনের জয় হয়েছে। ২০১০ ফিফা বিশ্বকাপে তার সাফল্য ১০০% (৮/৮) এবং সামগ্রিক সাফল্য ৮৬% (১২/১৪)।

তথ্যসূত্র
---------

1. ↑  Christenson, Marcus. "Psychic octopus Paul predicts Spain to beat Holland in World Cup final", *The Guardian*, 9 July 2010.

পাদটীকা

টীকা
**নম্বর ঘনত্ব** (প্রতীক: *n* বা *ρ*N) হচ্ছে পরিমাণগত ব্যাপক এক ধারণা যেটি পরিমাণযোগ্য কোনো বস্তু (কণা, অণু, ফোনোন, কোষ, ছায়াপথ ইত্যাদির) ঘনত্ব বর্ণনায় ব্যবহৃত হয় যেটি পদার্থবিদ্যায়ঃ ত্রিমাত্রিক আয়তনীক নম্বর ঘনত্ব, দ্বিমাত্রিক ক্ষেত্রফল নম্বর ঘনত্ব কিংবা একমাত্রিক লিনিয়ার নম্বর ঘনত্ব হিসেবে বর্ণিত। দ্বিমাত্রিক ক্ষেত্রফল নম্বর ঘনত্ব হিসেবে জনসংখ্যার ঘনত্বকে উদাহরণ হিসেবে উল্লেখ করা যায়। **নম্বর ঘনত্ব** কথাটিকে (প্রতীকঃ 'n' বা 'C' হিসেবে লেখা হয় ; মোট বস্তুর পরিমাণ 'N' এর সাথে মিলিয়ে না ফেলবার জন্য) কখনও কখনও একই পরিমাণের জন্য রসায়নে ব্যবহৃত হয়, বিশেষত অন্যান্য ঘনত্বের সাথে তুলনা করার সময়।

সংজ্ঞা
------

কোনো একক আয়তনে বস্তুর মোট পরিমাণকে আয়তন নম্বর ঘনত্ব বলেঃ 

{\displaystyle n={\frac {N}{V}},}
যেখানে *N* হচ্ছে মোট বস্তুর পরিমাণ এবং *V* হচ্ছে মোট আয়তন।
যেখানে ধরা হয়  *N* যথেষ্ট বড় যাকে নিকটবর্তী কোনো পূর্ণসংখ্যা হিসেবে ধরলে বেশি ভুল মনে করা যাবে না, এবং *V* কে যথেষ্ট ছোট হিসেবে ধরা হয় যাতে প্রাপ্ত n এর মান আয়তনের পরিমাণ বা আয়তনের উপর নির্ভর না করে।

একক
---

এসআই এককে নম্বর ঘনত্বের একক হচ্ছে মি−৩ । তবে সেমি−৩ এককও প্রচলিত।

ব্যবহার
-------

ফাংশন বা স্থানিক স্থানাঙ্ক ব্যবস্থা হিসেবে নম্বর ঘনত্বকে ব্যবহার করা হয়, যেখানে *V* সমগ্র আয়তনে বস্তুর মোট পরিমাণ *N* হচ্ছেঃ

{\displaystyle N=\iiint \_{V}n(x,\,y,\,z)\,\mathrm {d} V,}

অন্যান্য পরিমাণের সাথে সম্পর্ক
------------------------------

### মোলার ঘনত্ব

যেকোনো বস্তুর জন্য, নম্বর ঘনত্বকে পরিমাণগত ঘনত্ব *c* হিসেবেও লেখা যায় (মোল/ মি৩ এককে)

{\displaystyle n=N\_{\rm {A}}c,}
### ভর ঘনত্ব

পরমাণু বা অণুর মোলার ভর হচ্ছে *M* (কেজি/মোল এককে)। এক্ষেত্রে নম্বর ঘনত্বকে প্রকাশ করা যায় ভর ঘনত্ব *ρ*m দিয়ে, একক কেজি/ মি৩ ।

{\displaystyle n={\frac {N\_{\rm {A}}}{M}}\rho \_{\mathrm {m} }.}

উদাহরণ
------

অন্য কিছু উল্লেখ না করা থাকলে নিচের টেবিলটি ১ এটিএম চাপে এবং ২০° সেলসিয়াস তাপমাত্রায় নেয়া।

-| পদার্থ | সংখ্যা ঘনত্ব, *n* | পরিমাণ ঘনত্ব, *c* | ভর ঘনত্ব, *ρ**m* | মোলার ভর, *M* |
| --- | --- | --- | --- | --- |
| ১০২৭ মি−৩ = ১০২১ সেমি−৩) | (এএমজি) | (১০৩ মোল/মি৩ = মোল/লি) | (১০৩ কেজি/মি৩ = গ্রাম/সেমি৩) | (১০−৩ কেজি/ মোল= গ্রাম/মোল) |
| আদর্শ গ্যাস | ০.০২৫০৪ | ০.৯৩২ | ০.০৪১৫৮ | ৪১.৫৮ × ১০−৬ *M* | *M* |
| শুকনো বাতাস | ০.০২৫০৪ | ০.৯৩২ | ০.০৪১৫৮ | ১.২০৪১ × ১০−৩ | ২৮.৯৬৪৪ |
| পানি | ৩৩.৩৬৭৯ | ১,২৪১.৯৩ | ৫৫.৪০৮৬ | ০.৯৯৮২০ | ১৮.০১৫২৪ |
| হীরক | ১৭৬.২ | ৬,৫৫৬ | ২৯২.৫ | ৩.৫১৩ | ১২.০১ |

আরো দেখুন
---------

* কলামের সংখ্যা ঘনত্ব

তথ্যসূত্র এবং নোট
-----------------

1. ↑  International Union of Pure and Applied Chemistry. "number concentration". *Compendium of Chemical Terminology* Internet edition.
2. ↑  Clayton T. Crowe; Martin Sommerfeld; Yutaka Tsuji (১৯৯৮), *Multiphase flows with droplets and particles: allelochemical interactions*, CRC Press, পৃষ্ঠা 18, আইএসবিএন 0-8493-9469-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. For elemental substances, atomic densities/concentrations are used